предвидени в член 9а от Регламент (ЕО) No 1266/2007, с още шест месеца до 30 юни 2011 г. Към момента на приемането на Регламент (ЕС) No 1142/2010 се очакваше, че в приложение III към Регламент (ЕО) No 1266/2007 ще бъдат установени нови правила за критериите относно предприятията, защитени от вектори, и че поради това тези преходни мерки повече няма да бъдат необходими. Тези планирани изменения на приложение III към регламента обаче все още не са извършени.
 (5)
 Поради това е необходимо периодът на прилагане на преходните мерки, предвидени в член 9а, параграф 1 от Регламент (ЕО) No 1266/2007, да се удължи с още една година до приемането на измененията на приложение III към Регламент (ЕО) No 1266/2007 относно предприятията, защитени от вектори.
 (6)
 Поради това Регламент (ЕО) No 1266/2007 следва съответно да бъде изменен.
 (7)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 В уводното изречение на член 9а, параграф 1 от Регламент (ЕО) No 1266/2007 датата „31 юни 2011 г.“ се заменя с датата „31 юни 2012 г.“
 Член 2
 Настоящият регламент влиза в сила на третия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 4 юли 2011 година.
 За Комисията
 Председател
 José Manuel BARROSO
 (1) ОВ L 327, 22.12.2000 г., стр. 74.
 (2) ОВ L 283, 27.10.2007 г., стр. 37.
 (3) ОВ L 322, 8.12.2010 г., стр. 20.
 